Súradnice: 48°26′23″S 19°15′09″V﻿ / ﻿48,4398°S 19,2526°V﻿ / 48.4398; 19.2526

**Priečne bralo**, staršie **Priečne** (1 023,4 m n. m.) je vrch v Javorí. Leží nad osadou Zaježová, približne 15 km juhozápadne od Detvy.

Poloha
------

Masív sa nachádza v strednej časti pohoria, v geomorfologickom podcelku Javorianska hornatina. Vrch leží v Banskobystrickom kraji, v okrese Zvolen a zasahuje na katastrálne územie obce Pliešovce a vojenského obvodu Lešť. Najbližšími sídlami sú na juhozápadnom úpätí ležiaca osada Podjavorie a severozápadnom osada Zaježová, západným smerom sa nachádzajú Pliešovce a severovýchodným Stará Huta. Vrcholovou časťou prechádza hranica vojenského obvodu Lešť, kde patrí celá južná časť masívu.

Opis
----

Priečne bralo leží v najvyššej časti pohoria, v hrebeni, ktorý vedie od osady Podjavorie východným smerom na Sokolovo bralo (869 m n. m.) nad Horným Tisovníkom. Južným smerom sa nachádza Vŕšok (770 m n. m.) a Jaseňový vrch (724 m n. m.), západným Ježová (781 m n. m.), severným Rimáň (918 m n. m.) a Kukučkov kopec (927 m n. m.) a východným Makytová (922 m n. m.), Homôľka (1 013 m n. m.), Javorie (1 044 m n. m.) a Vysoká (908 m n. m.). Oblasť patrí do povodia rieky Ipeľ; severné svahy odvodňuje Rimánsky jarok a juhozápadné potok Klinkovica, oba smerujúce do rieky Krupinica, juhovýchodné svahy sú pramennou oblasťou Starej rieky. Na vrchol nevedie značená trasa.

### Výhľady

Vrcholovú časť masívu pokrýva lesný porast, ktorý umožňuje veľmi obmedzený rozhľad. Z lokalít s riedkou a nízkou vegetáciou možno vidieť okolité vrchy Javoria, pri dobrých podmienkach z vhodných miest tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry, Poľanu a Ostrôžky.

Prístup
-------

Poloha vrchu na hranici vojenského územia obmedzuje voľný pohyb na celej južnej časti. Nevedie naň ani značený chodník a preto najľahší prístup vedie lesnými chodníkmi z osád Podjavorie a Zaježová. Cez Zaježovú prechádza  Rudná magistrála.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-04-10]. Dostupné online. Archivované 2022-06-27 z originálu.
2. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 102.
3. 1 2 3 4   *Mapový portál HIKING.SK* [online]. Denník N, [cit. 2022-04-10]. Dostupné online.
4. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-04-10]. Dostupné online.
5. ↑  *Javorie – Ostrôžky. Letná turistická mapa.* 1 : 50 000. Harmanec: VKÚ, a. s.
6. ↑   *Peakfinder* [online]. peakfinder.org, [cit. 2022-04-10]. Dostupné online.

Pozri aj
--------

* Javorianska hornatina
* Javorie
* Zoznam vrcholov v Javorí

Externé odkazy
--------------

* Poloha na turistickej mape

| * z
* d
* u
Javorie |
| --- |
| Podcelky | 
* Javorianska hornatina
* Lomnianska vrchovina
* Podlysecká brázda

 |
| Prírodné rezervácie | 
* Prosisko

 |
| Kultúrne a historické pamiatky | 
* Pustý hrad
* Hrádok Peťuša

 |
| Vybrané vrcholyZoznam vrcholov | 
* Javorie (1044)
* Priečne bralo (1023)
* Homôľka (1013)
* Ďurovie vrch (934)
* Kukučkov kopec (927)
* Makytová (922)
* Králikov vrch (918)
* Vysoká (908)
* Lomné (908)
* Kozí hrb (892)
* Sekier (887)
* Veľký Lysec (886)
* Sokolovo bralo (869)
* Veľký Korčín (863)
* Človekovo (844)

 |

Autoritné údaje: * SNK: 85169